CELEX: 32011D0827
Language: sl
Date: 2011-11-30 00:00:00
Title: 2011/827/EU: Izvedbeni sklep Sveta z dne 30. novembra 2011 o spremembah Izvedbenega sklepa 2011/77/EU o finančni pomoči Unije Irski

13.12.2011   
            
            
               SL
            
            
               Uradni list Evropske unije
            
            
               L 329/7
            
         IZVEDBENI SKLEP SVETA
   z dne 30. novembra 2011
   o spremembah Izvedbenega sklepa 2011/77/EU o finančni pomoči Unije Irski
   (2011/827/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 407/2010 z dne 11. maja 2010 o vzpostavitvi Evropskega mehanizma za finančno stabilizacijo (1) in zlasti člena 3(2) Uredbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Svet je Irski na njeno zahtevo z Izvedbenim sklepom 2011/77/EU (2) odobril finančno pomoč v podporo korenitemu gospodarskemu in finančnemu reformnemu programu, katerega namen je ponovno vzpostaviti zaupanje, omogočiti ponovno trajnostno rast gospodarstva ter zaščititi finančno stabilnost na Irskem, v območju eura in v Uniji.
            
         
               (2)
            
            
               V skladu s členom 3(9) Izvedbenega sklepa 2011/77/EU je Komisija, skupaj z Mednarodnim denarnim skladom (MDS) in v povezavi z Evropsko centralno banko (ECB), izvedla četrti pregled napredka irskih organov na področju izvajanja dogovorjenih ukrepov, kot tudi učinkovitosti ter ekonomskega in socialnega vpliva teh ukrepov.
            
         
               (3)
            
            
               Zahteve do irske centralne banke (v nadaljnjem besedilu: „Bank of Ireland“) v zvezi s preostalim nevplačanim kapitalom so se znižale s 500 milijonov EUR na 350 milijonov EUR zaradi nadaljnjega upravljanja obveznosti in dobička od preklicev pogodb o varovanju pred tveganjem, ki so bile priložene podrejenim dolžniškim instrumentom.
            
         
               (4)
            
            
               Irski organi so zahtevali preložitev roka za pripravo zakonodaje o okrepitvi zakonskega okvira za sektor kreditnih zadrug na drugo četrtino leta 2012, s čimer se zainteresiranim stranem omogoči dovolj časa za temeljita posvetovanja. V tem času organi namenijo pozornost šibkim točkam v najbolj problematičnih kreditnih zadrugah in ščitijo depozite za zagotavljanje finančne stabilnosti.
            
         
               (5)
            
            
               Irski organi so zahtevali preložitev roka za pripravo načrtovane zakonodaje o fiskalni odgovornosti zaradi uvedbe najnovejših izboljšav Pakta za stabilnost in rast na konec prve četrtine leta 2012, s čimer se zainteresiranim stranem omogoči dovolj časa za temeljite razprave.
            
         
               (6)
            
            
               Zato bi bilo treba ustrezno spremeniti Izvedbeni sklep 2011/77/EU, ob upoštevanju navedenih razmislekov in razvoja dogodkov –
            
         SPREJEL NASLEDNJI SKLEP:
   Člen 1
   Člen 3 Izvedbenega Sklepa 2011/77/EU se spremeni, kot sledi:
   
               1.
            
            
               točka (g) odstavka 7 se nadomesti z naslednjim:
               
                           „(g)
                        
                        
                           dokapitalizacija nacionalnih bank do konca julija 2011 (če banki ‚Irish Life & Permanent‘ in ‚Bank of Ireland‘ ustrezno prilagodita pričakovani prodaji premoženja in odgovorno upravljanje) v skladu z ugotovitvami previdnostne ocene likvidnosti (PLAR) in previdnostne ocene kapitala (PCAR) iz leta 2011, ki jih je 31. marca 2011 naznanila irska centralna banka. Da se zagotovi nadaljnja delitev bremena, se končna vsota 0,35 milijarde za dokapitalizacijo banke ‚Bank of Ireland‘ doseže do konca leta 2011 in vsaka nadaljnja dokapitalizacija banke ‚Irish Life & Permanent‘ se dokonča po dokapitalizaciji sektorja zavarovalništva.“;
                        
                     
         
               2.
            
            
               točki (e) in (p) istega odstavka se črtata;
            
         
               3.
            
            
               v odstavku 8 se dodata naslednji točki:
               
                           „(d)
                        
                        
                           predložitev zakonodaje parlamentu (Oireachtas), da kreditnim zadrugam pomaga z okrepljenim zakonskim okvirom, vključno z učinkovitejšimi zakonskimi zahtevami in zahtevami glede upravljanja;
                        
                     
                           (e)
                        
                        
                           sprejetje ukrepov, ki naj utrdijo verodostojno proračunsko strategijo in okrepijo proračunski okvir. Irska sprejme in uporablja fiskalno pravilo, na podlagi katerega bodo vsi nenačrtovani prihodki v letih 2011–2015 namenjeni zmanjševanju primanjkljaja in dolga. Irska sprejme osnutek zakona o fiskalni odgovornosti, ki bo vključeval določbe o srednjeročnem proračunskem okviru z zavezujočimi večletnimi zgornjimi mejami za odhodke na vseh področjih in fiskalnimi pravili, ter zagotovi neodvisno delovanje svetovalnega davčnega odbora. Pri tem upošteva vse pregledane reforme upravljanja gospodarstva na ravni Unije in nadgrajuje obstoječe reforme.“
                        
                     
         Člen 2
   Ta sklep je naslovljen na Irsko.
   Člen 3
   Ta sklep se objavi v Uradnem listu Evropske unije.
   
      V Bruslju, 30. novembra 2011
      
         
            Za Svet
         
         
            Predsednik
         
         J. VINCENT-ROSTOWSKI
      
   
   
      (1)  UL L 118, 12.5.2010, str. 1.
   
      (2)  UL L 30, 4.2.2011, str. 34.